У семінары бралі ўдзел у асноўным прадпрымальнікі. Таму ўпэўнена можна сказаць, што прадпрымальнікі пайшлі ў агітатары, - кажа Анатоль Лябедзька. - Гэта актыўнасць звязана з тым, што ўсё ж прадпрымальнікі працягваюць заставацца той групай, на якую ідзе найбольшы прэс з боку беларускай улады. І яны ўсё больш выспяваюць для таго, каб выходзіць са сваіх палатак займацца актыўнай дзейнасцю. Для нас гэта вельмі важная група, таму што прадпрымальнікі ўвесь час працуюць з насельніцтвам. Вельмі важна, каб яны ведалі аб антыкрызіснай платформе і маглі правільна яе рэтрансліраваць.